Zerewesiye, Yinkar u Humanisteni Serro

Wikipediya ra, ensiklopediya xosere

Zereweþiye þikime ke nia tarif bikerime: derdê ma ke çine bi, savrê ma ke teng nêbi, her karê ma ke rindi þi, her mirode ma ke ame ve hurendi, u waxt zere ma beno wes. Hama problemunê ma ke, derman u rae u welaxi nêdi, gune ma u waxt ki „zerewes“ bimanimê. Nu hunero de girso. Ancax qulo ke, hetê ruy u famira avê þio, bio ve kamil, u sikino ke, her gavande, her çetiniyede zerewes bimano.

a) Qulo cayil, beno ke, her dayim zereweso. Qulo cayili ke vêrê ho kerd ve mird, e ke ju sitara ho ke biye, e ke vêsanenia huia cinþi kerde ve mirdi, qisaweta ho nêmanena. Na qulo nianen jedera bêqisaweto, zereweso.

b) Hama qulo ke heþio pê, vineno ke her qiymet (zon, itiqat, kultir) mireno. Çituri zerewes bo.

c) Zazê Dêsim’iê ke raþti heþiye pê, nêþikinê ke zerewes be.

d) Juo ke vano, “Ez heþiu pê. Nia de: Ez internasiyonalistu. Ez Kirmancu. Ez Dêrsimizu. Ez dünya vatandaþiu. Ez sosyalistu, daera ez milliyetçeni nêkenu.” Ni versiyonê ho yinkar kerdenê. Qulo ke ho nia tarif keno, kamiya ho yinkar keno. Na qulo nianeni ki, zerewes nio. Çiqaþi ke ho humanist bimusno, raþti nio. Nie nianeni çimunê sarira (yabanci) nia kenê. Henio ke Tirki u Khurê namdariê ke manê politikara humaniþteni u sosyalistêni kenê, dinura “aferin “ bijerê. Eve na “aferin “o nianen kês nêbeno zerewes.

e) Zereweþeni meziyeto de, hunero de berzo. Gune zaf bimuþime, zaf bipêþimê, zafê çi prava bikerime ke zonaaxbime. Honde ke bimê zonaax, honde ho u kultirê ho naskemê. Ma ke ho u kultirê naskerd, binê þiya dismenira vêjimê, seweta ho u kultirê ho gureemê. Ma, çiqasi ke karo rind u xêr u pak virast, honde bemê ve zerewes.

f) Honde ke ma kamiya ho yinkar kerde nêbemê zerewes. Eve palavra nêbemê zerewes.

g) Qulo zerewes her u bom nio. Zonê horê, kultirê horê, kilmekra kamiya hore, her cade, her platformde, her waxt bêters u bêserm wayir vêjino.

h) Zafe Zazaê ke fabrika asimilasiyonide (mektevi, cami, parti u sendikaê Tirki), þiya organizasiyonunê Khuru’de biê pili, yi bêzerira zon u kultirê horê wayreni kenê. Vanê, „Ez humanisto. Guneka na zon u kultir memiro. Her zon ju dewletiya … falan filan“ Nu ki ju yinkaro. Gune nia vazê: „Ez nêwazenu zonê mi bimiro. Ez zon u kultirê ho u kamiya ho nêdanu kistene.“

i) Ma ke ho naskerd, kamiya ho yinkarkerdene caver dê, khirê (kel) horê beno ke derman vineme. Ma ke derdunê horê derman di, beme ve berz somê seviya miletunê wayirê namu. Yi ki ma naskenê. U waxt ma ke humanisteni bikerimê, namê hora kemê. Humanistenia ma eve kamiya ma yenara zon. Humaniþtenia qulê bêkamiye, hêçe sona, uwe bena. Ci ke na qul anonimo, yane çino. Qulo ke çino, humanistenia deyi ki çina.

j) Humanistê Tirki u Khuru eve manê politikara zaf meselunê rindeku nusene. Nusene ke qulê bêkamiyê, zon u kultirê horê wayir mevejiê, zonê dinura (Tirki ya ki Khurki) hasbikerê. Nia asimile bê. Taê Zazaê ke vanê ma roþtberimê, yi ki jê humanistonê Tirki u Khuru zonê Tirki’de nusenê. Milet nia çim keno juvinira, çituri ke vanê, „Hengure hengurede niadana, bena þia“ hêni benê ve Tirk u Khuri.

Yinkar nêweþiya. Qulo ke nêweso, nêbeno ve zerewes.